รัฐบาลไทย-ข่าวทำเนียบรัฐบาล-อำเภอพนมดงรัก จ.สุรินทร์ คัดเลือก “ตำบลตาเมียง” มุ่งสู่ “ตำบลเข้มแข็งตามหลักปรัชญาของเศรษฐกิจพอเพียง” พร้อมลงนาม MOU ร่วมกับภาคีเครือข่ายที่เกี่ยวข้อง มุ่งขยายผลขับเคลื่อนทุกตำบล
วันอังคารที่ 31 มกราคม 2566
31/01/2566
อําเภอพนมดงรัก จ.สุรินทร์ คัดเลือก “ตําบลตาเมียง” มุ่งสู่ “ตําบลเข้มแข็งตามหลักปรัชญาของเศรษฐกิจพอเพียง” พร้อมลงนาม MOU ร่วมกับภาคีเครือข่ายที่เกี่ยวข้อง มุ่งขยายผลขับเคลื่อนทุกตําบล
อําเภอพนมดงรัก จ.สุรินทร์ คัดเลือก “ตําบลตาเมียง” มุ่งสู่ “ตําบลเข้มแข็งตามหลักปรัชญาของเศรษฐกิจพอเพียง” พร้อมลงนาม MOU ร่วมกับภาคีเครือข่ายที่เกี่ยวข้อง มุ่งขยายผลขับเคลื่อนทุกตําบลให้ประชาชนมีความมั่นคง มั่งคั่ง และยั่งยืน
วันนี้ (31 ม.ค. 66) นายนคร ศิวิลัย นายอําเภอพนมดงรัก เปิดเผยว่า ตามที่กระทรวงมหาดไทย ได้ขับเคลื่อนนโยบายในการเสริมสร้างคุณภาพชีวิตที่ดีให้กับประชาชนอย่างยั่งยืน ด้วยการดําเนินโครงการอําเภอบําบัดทุกข์ บํารุงสุข แบบบูรณาการอย่างยั่งยืน เพื่อมุ่งสร้างเสริมให้เกิดการทํางานเป็นทีม ทั้งทีมที่เป็นทางการ อันได้แก่ ปลัดอําเภอประจําตําบล ข้าราชการประจําตําบล และคณะกรรมการหมู่บ้าน (กม.) รวมทั้งทีมจิตอาสาทั้ง 7 ภาคีเครือข่ายในพื้นที่อําเภอ ประกอบด้วย ภาคราชการ ภาคผู้นําศาสนา ภาคผู้นําวิชาการ ภาคเอกชน ภาคประชาสังคม ภาคประชาชน และภาคสื่อสารมวลชน บูรณาการทํางานร่วมกันเพื่อสร้างชุมชน/หมู่บ้านที่เข้มแข็ง ซึ่งผู้ว่าราชการจังหวัดสุรินทร์ได้ให้ความสําคัญและกําชับให้นายอําเภอทุกอําเภอนํานโยบายดังกล่าวมาขับเคลื่อนร่วมกับทุกภาคีเครือข่ายในพื้นที่อย่างเต็มกําลังความสามารถเพื่อสร้างความสุขที่ยั่งยืนให้กับประชาชน
นายนคร ศิวิลัย นายอําเภอพนมดงรัก กล่าวว่า อําเภอพนมดงรัก จังหวัดสุรินทร์ ได้ประกาศวาระ “ตําบลเข้มแข็ง ตามหลักปรัชญาของเศรษฐกิจพอเพียง” และจัดพิธีลงนามบันทึกข้อตกลงความร่วมมือ (MOU) กับตําบลเป้าหมายและหน่วยงานภาคีเครือข่ายในพื้นที่ พร้อมจัดกิจกรรม “เอามื้อสามัคคี” ปลูกผักกับกลุ่มปลูกผักสวนครัวปลอดสารพิษของบ้านพูนสุข ณ บริเวณข้างหนองน้ําหมู่บ้านพูนสุข หมู่ที่ 9 ตําบลตาเมียง อําเภอพนมดงรัก จังหวัดสุรินทร์ ซึ่งเป็นแปลงผักในโครงการแก้ไขปัญหาความยากจน โดยมหาวิทยาลัยราชภัฏสุรินทร์และอําเภอพนมดงรัก โดยมี นายรณภพ เกลียวทอง พัฒนาการอําเภอพนมดงรัก จ.ส.ต.ธวัชชัย รัตนสงคราม นากยกองค์การบริหารส่วนตําบลตาเมียง พร้อมด้วย หัวหน้าส่วนราชการ ทหาร ตํารวจ กํานัน ผู้ใหญ่บ้าน อส.พช. และประชาชนในพื้นที่ ร่วมกิจกรรม
“การขับเคลื่อน “ตําบลเข้มแข็ง ตามหลักปรัชญาของเศรษฐกิจพอเพียง” มีจุดมุ่งหมายเพื่อให้ตําบลมีการบริหารจัดการชุมชนโดยชุมชน ตามนโยบายกระทรวงมหาดไทย โดยใช้พื้นที่ตําบลเป็นฐานการพัฒนา ภายใต้กลไกเครือข่ายผู้นําการเปลี่ยนแปลงระดับตําบล และกลไก 7 ภาคี มีวัตถุประสงค์หลัก 3 ประการ คือ 1) เพื่อส่งเสริมให้ผู้นํากลุ่มองค์กรภาคีเครือข่าย และประชาชนได้เรียนรู้และน้อมนําหลักปรัชญาของเศรษฐกิจพอเพียงมาใช้ในการดํารงชีวิต และนํามาปรับใช้ในการขับเคลื่อนตําบลเข้มแข็ง ตามหลักปรัชญาของเศรษฐกิจพอเพียง ให้มีความเข้มแข็งทั้ง 3 มิติ คือ มั่นคง มั่งคั่ง ยั่งยืน 2) เพื่อเสริมสร้างขีดความสามารถในการบริหารจัดการตําบลสู่ตําบลจัดการตนเองที่มีความมั่นคง มั่งคั่ง และยั่งยืน โดยการจัดทําฐานข้อมูลชุมชนและการใช้ระบบสารสนเทศชุมชนการเชื่อมโยงภาคีเครือข่าย และการส่งเสริมให้มีระบบธรรมาภิบาลในทุกภาคส่วน และ 3) เพื่อค้นหารูปแบบ วิธีการขับเคลื่อนตําบลเข้มแข็งตามหลักปรัชญาของเศรษฐกิจพอเพียง ที่สามารถขยายผลการดําเนินงานได้ครอบคลุมทุกตําบล” นายอําเภอพนมดงรัก กล่าว
นายนคร ศิวิลัย นายอําเภอพนมดงรัก กล่าวเพิ่มเติมว่า อําเภอพนมดงรัก ได้พิจารณาคัดเลือก “ตําบลตาเมียง” เป็นพื้นที่เป้าหมายในการขับเคลื่อนการดําเนินงาน เพื่อให้ประชาชนในตําบลน้อมนําหลักปรัชญาของเศรษฐกิจพอเพียงสู่การปฏิบัติจนเป็นวิถีและมีการส่งเสริมการเรียนรู้ตลอดชีวิตเพื่อการพัฒนาที่ยั่งยืน ซึ่งสอดคล้องกับเป้าหมายการพัฒนาที่ยั่งยืน (SDGs) ของสหประชาชาติ โดยได้รับความร่วมมือจากผู้นําชุมชน และองค์กรภาคีเครือข่ายเป็นอย่างดี แสดงให้เห็นถึงการร่วมแรงร่วมใจกัน ช่วยเหลือซึ่งกันและกัน ตามวัฒนธรรมและวิถีชีวิตเดิมที่พบในทุกพื้นที่ ขับเคลื่อนศาสตร์พระราชาสู่การปฏิบัติตามหลักกสิกรรมธรรมชาติ ตลอดจนถึงการสร้างความเป็นจิตอาสาพัฒนาชุมชน จนเกิดเครือข่ายที่มีพลังและความสามัคคี ร่วมกันขับเคลื่อนชุมชน นําไปสู่เป้าหมายของความ มั่นคง มั่งคั่ง และยั่งยืน ซึ่งอําเภอพนมดงรัก จะดําเนินการขยายผลให้ครอบคลุมทุกพื้นที่ตําบลในอําเภอ เพื่อให้เกิดการพัฒนาคุณภาพชีวิตของพี่น้องประชาชนให้เกิดความยั่งยืนทั่วทั้งอําเภอต่อไป